اسلام آباد (آ ن لا ئن) وزیراعظم عمران خان نا خصوصی حوالکاری و شینکاری کمکار فردوس عاشق اعوان پارینے کہ کورونا وائرس نا برخلاف عالم دین تا کڑدار بھاز اہم ءِ۔ تینا بیان اٹی خصوصی کمکار فردوس عاشق اعوان پارے کہ صدر مملکت عارف علوی نا عالم دین تتون سلابت آن پد امنائی اعلامیہ ستا کڑزک۔ روچہ مبارک اٹی کورونا وائرس ءِ توننگ کن صدر مملکت نا سروکی کڑدار ستا کڑزک۔ خصوصی کمکار نا پاننگ ئس کہ کورونا نا برخلاف جنگ اٹی عالم دین تا کڑدار بھاز اہم ءِ ۔و اوفتا کنڈ آن وائرس آن بچنگ کن رکھی گام گیج و نا پابندی و الس ءِ نظم وضبط نا پارت المی ءِ۔ عالم دینک الس ءِ رکھی گام گیج آتا بابت ہم راہشونی کیر۔ او پارے کہ دا دین انا رکھی گامگ یج اسٹ انگا درمان ءِ۔ گڑا رمضان المبارک نا مقدس انگا تُو اٹی اُرا تیٹی عبادت کننگے۔ مسیت آتیٹی سہور و با ملنگ نا بست و بند کننگپ، وخت اس کہ روچہ مبارک اٹی رکھی گام گیج آتیا عمل کننگتو تو حکومت تینا فیصلہ نا اول سر جاچ ءِ ہلیک۔
